Georg Christian Sabler

Georg Christian Sabler (6. märts/17. märts 1776 Haljala – 26. november/8. detsember 1819 Haljala) oli Eesti vaimulik.

Ta õppis usuteadust (immatrikuleeriti 16. oktoobril 1794) Jena ülikoolis. Ordineeriti 27. juunil/8. juulil 1798 õpetajaks.

Ta oli aastatel 1798–1819 (kutsuti 14. mail 1798) Haljala Püha Mauritiuse koguduse õpetaja.

Ta tõlkis esimesena eesti keelde Daniel Defoe raamatu "Robinson Crusoe", kuid tõlge ei ilmunud ja käsikiri on kaotsi läinud.

Isiklikku 
Nii tema isa Thomas Sabler kui ka vanaisa Georg Sabler olid Haljala Püha Mauritiuse koguduse õpetajad; teine vanaisa Marcus Kelch oli Türi Püha Martini koguduse õpetaja. Tema abikaasa Johanna Juliana (1779–1863) isa Friedrich Gustav Knüpffer oli  Juuru Mihkli koguduse õpetaja. Tema poeg Georg Thomas Sabler oli astronoom, Friedrich Georg Wilhelm Struve kaastöötaja.

Viited 

Haljala Püha Mauritiuse koguduse vaimulikud
Eestimaa vaimulikud
Sündinud 1776
Surnud 1819